Фольк-фэст “Камяніца прайшоў 4 верасня ў Музеі народнай архітэктуры і побыту “Строчыцы, што каля вёскі Азярцо зусім непадалёк ад Мінска. Гэта быў ужо другі фестываль у гэтым жа месцы і з гэтым жа назовам. Але калі летась у Строчыцы прыехалі крыху больш за тысячу наведнікаў, то сёлета, па словах дырэктаркі музея Святланы Лакоткі, было прададзена больш за тры тысячы квіткоў. Варта дадаць, што ўсё сродкі ад продажу квіткоў пайшлі на рахунак строчыцкага музея і будуць выкарыстаны для рэстаўрацыі і аднаўлення каштоўных экспанатаў і аб’ектаў старажытнай архітэктуры.